CELEX: 31993R1771
Language: el
Date: 1993-07-02 00:00:00
Title: Κανονισμός (ΕΟΚ) αριθ. 1771/93 της Επιτροπής της 2ας Ιουλίου 1993 όσον αφορά την κοινοποίηση στοιχείων στον τομέα του καπνού, αρχής γενομένης από τη συγκομιδή του 1993

Avis juridique important

|

31993R1771

Κανονισμός (ΕΟΚ) αριθ. 1771/93 της Επιτροπής της 2ας Ιουλίου 1993 όσον αφορά την κοινοποίηση στοιχείων στον τομέα του καπνού, αρχής γενομένης από τη συγκομιδή του 1993  

Επίσημη Εφημερίδα αριθ. L 162 της 03/07/1993 σ. 0013 - 0016 Φινλανδική ειδική έκδοση: Κεφάλαιο 3 τόμος 50 σ. 0215  Σουηδική ειδική έκδοση: Κεφάλαιο 3 τόμος 50 σ. 0215 

ΚΑΝΟΝΙΣΜΟΣ (ΕΟΚ) αριθ. 1771/93 ΤΗΣ ΕΠΙΤΡΟΠΗΣ της 2ας Ιουλίου 1993 όσον αφορά την κοινοποίηση στοιχείων στον τομέα του καπνού, αρχής γενομένης από τη συγκομιδή του 1993Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2075/92 του Συμβουλίου της 30ής Ιουνίου 1992 για την κοινή οργάνωση της αγοράς στον τομέα του ακατέργαστου καπνού (1) και ιδίως το άρθρο 21,  Εκτιμώντας:  ότι είναι πρωταρχικής σημασίας να διευκρινισθούν τα στοιχεία που κοινοποιούνται με βάση τον κανονισμό (ΕΟΚ) αριθ. 2075/92 και τους κανονισμούς που έχουν εκδοθεί για τη θέση σε εφαρμογή του- ότι, για λόγους ορθής διοικητικής λειτουργίας, είναι σκόπιμο να συγκεντρωθούν τα στοιχεία αυτά και να καταρτισθεί ένα χρονοδιάγραμμα για τη διαβίβασή τους- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αρχής γενομένης από τη συγκομιδή καπνού του 1993, τα κράτη μέλη κοινοποιούν τα στοιχεία που περιλαμβάνονται στα παραρτήματα Ι έως ΙΙΙ, αναλώγως των προθεσμιών που αναφέρονται στα παραρτήματα αυτά.  Τα στοιχεία αυτά παρέχονται ανά συγκομιδή και ανά ομάδα ποικιλιών.  Άρθρο 2  Τα κράτη μέλη λαμβάνουν κάθε απαραίτητο μέτρο ώστε οι συναλλασσόμενοι να τους παρέχουν τα αναγκαία στοιχεία εντός των ορισθεισών προθεσμιών Άρθρο 3  Ο κανονισμός (ΕΟΚ) αριθ. 1076/78 της Επιτροπής (2) εξακολουθεί να εφαρμόζεται όσον αφορά τα προς κοινοποίηση στοιχεία για τις προηγούμενες της συγκομιδής του 1993 συγκομιδές καπνού. Ωστόσο, τα στοιχεία τα σχετικά με τα αποθέματα στις  επιχειρήσεις πρώτης μεταποίησης κοινοποιούνται σύμφωνα με όσα ορίζονται στο παράρτημα ΙΙΙ του παρόντος κανονισμού.  Άρθρο 4  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 215 της 30. 7. 1992, σ. 70.  (2) ΕΕ αριθ. L 136 της 24. 5. 1978, σ. 8.    ΠΑΡΑΡΤΗΜΑ   Στοιχεία που κοινοποιούνται στην Επιτροπή, το αργότερο έως τις 31 Ιουλίου του αντίστοιχου έτους συγκομιδής  Συγκομιδή:   Κράτος μέλος που υποβάλλει τη δήλωση :   Ομάδα ποικιλιών:     /* ΠΙΝΑΚΕΣ: δείτε Ε.Ε. */  ΠΑΡΑΡΤΗΜΑ ΙΙ   Στοιχεία που κοινοποιούνται στην Επιτροπή, το αργότερο έως τις 31 Ιουλίου του αντίστοιχου έτους συγκομιδής  Σωρευτικά στοιχεία για την εν λόγω συγκομιδή.  Συνοπτική έκθεση που διαβιβάζεται στην Επιτροπή, το αργότερο στις 30 Ιουνίου του έτους που έπεται του έτους συγκομιδής.  Συγκομιδή:  Κράτος μέλος που υποβάλλει τη δήλωση:  Ομάδα ποικιλιών:   Κατάσταση την τελευταία ημέρα του μήνα που προηγείται εκείνου κατά τον οποίο έγινε η κοινοποίηση. Μήνας:   /* ΠΙΝΑΚΕΣ: δείτε Ε.Ε. */  ΠΑΡΑΡΤΗΜΑ III   Στοιχεία που διαβιβάζονται στην Επιτροπή την τελευταία ημέρα του μήνα που έπεται κάθε τριμήνου (1)  Εξέλιξη των αποθεμάτων (σε τόνους) που κρατούνται στις εγκαταστάσεις των πρώτων μεταποιητών Κράτος μέλος που υποβάλλει τη δήλωση:   Ημερομηνία της δήλωσης:   /* ΠΙΝΑΚΕΣ: δείτε Ε.Ε. */